S7 Airlines

S7 Airlines, secara sah JSC Siberia Airlines (ПАО «Авиакомпания "Сибирь"»; "PAT Aviakompania Sibir"), ialah sebuah syarikat penerbangan yang beribu pejabat di Ob, Wilayah Novosibirsk, Rusia, dengan pejabat di Moscow. Pada tahun 2008, ia merupakan syarikat penerbangan domestik terbesar di Rusia, dengan pangkalan utamanya di Lapangan Terbang Antarabangsa Domodedovo dan Lapangan Terbang Tolmachevo. Ia adalah anggota pakatan Oneworld.

Status Syarikat dalam Pakatan Oneworld 
 Ahli Penuh

Tarikh Bergabung

Data Kod
 Kod IATA : S7
 Kod ICAO : 'SBI
 Panggilan: SIBERIAN

Slogan Syarikat Penerbangan S7
 Freedom to choose  
  Kebebasan memilih

Logo Syarikat Penerbangan S7

Peta Hab

Hab S7 Airlines

Sejarah

Tahun-tahun Awal

Apa yang sekarang S7 Airlines bermula pada Tahun 1957 sebagai "skuadron Tolmachevo bersatu" dari Direktorat Jeneral Penerbangan Awam Kesatuan Soviet. Selepas perpecahan Kesatuan Soviet dan semasa reformasi ekonomi Rusia pada tahun 1990-an, Syarikat Penerbangan Siberia Airlines yang dikendalikan oleh kerajaan telah dibuat berdasarkan skuadron pada Tahun 1992 dan kemudian diswastakan pada Tahun 1994. Pada tahun yang sama Siberia diberi kod syarikat penerbangan IATA. 

Pada Tahun 1997, Syarikat Penerbangan Siberia Airlines cuba membeli Syarikat Penerbangan Vnukovo Airlines, untuk menjadikan Moscow sebagai hab utama seterusnya, tetapi ini tidak berlaku. Selepas krisis kewangan Rusia Tahun 1998, Vnukovo Airlines menuju kemuflisan, dan Siberia Airlines menasihatkannya untuk bergabung, tetapi Vnukovo menolak. Pada Tahun 1999, Siberia Airlines menandatangani dokumen untuk mengambil alih Vnukovo Airlines, sekiranya Vnukovo berhenti beroperasi kerana kebangkrutan (kemuflisan).

Pembangunan sejak tahun 2000-an

Syarikat Penerbangan Siberia Airlines mula bergabung dengan Syarikat Penerbangan Vnukovo Airlines pada Tahun 2001.  Pada tahun yang sama, syarikat penerbangan tersebut menyerap Syarikat Penerbangan Baikal Airlines dan kemudian pada Tahun 2004, syarikat penerbangan tersebut menyerap Syarikat Penerbangan Chelyabinsk Airlines dan Enkor.  Pada Tahun 2002, Syarikat Penerbangan Siberia Airlines memulakan perkhidmatannya dari bekas hab Syarikat Penerbangan Vnukovo Airlines di Moscow-Vnukovo, tetapi setelah beberapa waktu ia mengalihkan semua penerbangan (termasuk penerbangan sewa dari Moscow-Sheremetyevo) ke Moscow-Domodedovo.

Pesawat bukan buatan Rusia yang pertama, Airbus A310, diperoleh pada Tahun 2004. Pada musim panas 2004, semasa Persembahan Udara Farnborough, syarikat menandatangani memorandum persefahaman untuk membeli lima puluh Sukhoi Superjet 100, dengan yang pertama dihantar pada Tahun 2007. Walau bagaimanapun, syarikat penerbangan kemudiannya menolak rancangannya untuk menempah pesawat ini, dengan alasan bahawa spesifikasi pesawat yang telah berubah tidak lagi memenuhi keperluannya. 

Syarikat Penerbangan Siberia Airlines menjenamakan semula dirinya sebagai S7 Airlines pada Tahun 2005. 

Sejajar dengan resolusi Persatuan Pengangkutan Udara Antarabangsa (IATA), dari bulan Disember 2006 syarikat penerbangan itu mula menerbitkan tambang untuk destinasi antarabangsa yang berasal dari Rusia dalam euro, bukan dalam dolar Amerika Syarikat. Ini mengakibatkan kenaikan tambang, kerana kadar penukaran yang digunakan adalah 1 euro = 1 dolar AS. Surcaj bahan bakar juga diterbitkan dalam euro. Tambang domestiknya masih belum ditunjukkan dalam mata wang tempatan.  Juga pada Bulan Disember 2006, syarikat penerbangan tersebut menjadi syarikat penerbangan dari Rusia kedua yang menyelesaikan, dan lulus, Audit Keselamatan Operasi IATA, yang merupakan standard keselamatan udara global pertama. 

Diumumkan pada Bulan April 2007 bahawa sebuah pembahagian baharu telah dibentuk dalam syarikat penerbangan, yang disebut Globus. Bahagian ini adalah untuk memfokuskan penerbangan charter (Piagam) bagi pelancong ke destinasi percutian asing. Pada mulanya, pesawat untuk pembahagian ini akan diambil dari armada utama, tetapi selama 2010-2014, sebanyak sepuluh pesawat dengan siri Boeing 737-800 disewa dengan tata letak semua ekonomi, dengan pilihan untuk sepuluh pesawat lagi. 

Syarikat Penerbangan S7 menyertai perikatan syarikat penerbangan Oneworld pada Tahun 2010. 

Pada Bulan November 2015, Syarikat Penerbangan S7 Airlines membuat tawaran untuk memperoleh saham majoriti Transaero yang muflis. Namun, cadangan itu ditolak oleh pemegang saham. 

Pada Tahun 2016, kumpulan Amerika OK Go bekerjasama dengan Syarikat Penerbangan S7 untuk memfilmkan video muzik "zero-g" untuk lagu mereka "Upside Down & Inside Out", di atas pesawat pengurangan graviti. 

Pada Tarikh 28 Ogos 2018, Syarikat Penerbangan S7 mengumumkan pelaburan sebanyak $ 192.87 juta untuk kilang pembuatan rancangan perniagaannya "Victory" di Bandaraya Moscow. Pelaburan itu dijangka menghasilkan 1000 pekerjaan.  Pada Bulan Disember 2018, beberapa bulan selepas selesainya pembelian Sea Launch  syarikat induk itu diganti namanya dari S7 Group (Kumpulan S7) menjadi S7 AirSpace Corporation (Korporasi Ruang udara S7) untuk mencerminkan peralihan dari perniagaan penerbangan sahaja. 

Pada Tarikh 31 Mac 2019, ketua pengerusi dan pemilik bersama Natalia Fileva meninggal dunia selepas pesawat peribadi Epic LT yang dia ada alami kemalangan ketika mendarat di Lapangan Terbang Frankfurt Egelsbach. Pada Bulan Ogos 2019, Syarikat Penerbangan S7 Airlines mengumumkan kerja amal dengan mengumpulkan sokongan kewangan untuk hutan Siberia, yang dirugikan oleh kebakaran besar. Oleh itu, syarikat penerbangan memutuskan untuk mewarnai satu diantara Pesawat siri Airbus A320-200 ke liang hibrid-retro, untuk menggarisbawahi nama sebelumnya dan teknikal - Siberia Airlines, dengan menggabungkan dua pilihan: 1992-2005 dan 2017-hari ini.  Juga pada Bulan Ogos 2019, ketua syarikat penerbangan itu mengumumkan bahawa Syarikat Penerbangan S7 Airlines dan Syarikat Penerbangan Globus Airlines akan bergabung sehingga Disember 2019, oleh itu menutup operasi syarikat penerbangan kedua.  Pada awal Disember 2019, penggabungan telah selesai. 

Pada Februari 2022, akibat pencerobohan Rusia ke atas Ukraine, S7 dan syarikat penerbangan Rusia yang lain telah diharamkan dari ruang udara EU dan negara lain. Ini menyebabkan S7 menggantung operasi di Eropah pada 25 Februari 2022 dan penggantungan semua penerbangan antarabangsa menjelang 5 Mac 2022.

pada penghujung bulan Jun 2023, di laman aeroroutes, ada diumumkan bahawa, Syarikat Penerbangan S7, ada menambah kekerapan pada laluan antarabangsa antara Novosibirsk dan Yerevan, penambahan kekerapan yang ketiga dijalankan pada masa terhad dari 15 Julai hingga 31 Ogos 2023 .

Galeri Armada Syarikat Penerbangan S7 (S7)

Prestasi kewangan dan operasi
Terdapat prestasi kewangan dan operasi Syarikat Penerbangan S7 bermula Tahun 2011:

Destinasi

Syarikat Penerbangan S7 beroperasi ke hampir 150 destinasi dalam negeri di Rusia dan antarabangsa di seluruh kawasan di Benua Eropah dan Asia.

Perjanjian Perkongsian Kod
S7 mempunyai perjanjian perkongsian kod dengan syarikat penerbangan berikut: 

 Aegean Airlines
 Azerbaijan Airlines
 Air Astana
 Air Moldova
 Asiana Airlines
 Belavia
 British Airways
 Cathay Pacific
 Cyprus Airways
 El Al
 Emirates Airline
 Etihad Airways
 Hainan Airlines
 Iberia
 Japan Airlines
 NordStar
 Qatar Airways
 Royal Air Maroc
 Royal Jordanian
 Singapore Airlines
 TAP Air Portugal
 Uzbekistan Airways 
 Yamal Airlines

Armada

Armada Terkini

Setakat September 2020, armada Syarikat Penerbangan S7 Airlines terdiri daripada pesawat berikut:

, armada S7 Airlines terdiri daripada pesawat berikut:

Perkembangan Armada
Pada Tarikh 29 Mei 2007, syarikat penerbangan itu mengumumkan tempahan yang dicadangkan untuk sebanyak lima belas buah pesawat siri Boeing 787 Dreamliners yang dijadualkan untuk penghantaran pada Tahun 2014, dengan pilihan untuk sepuluh pesawat tambahan. Walau bagaimanapun, tempahan itu secara rasmi dibatalkan pada Tarikh 29 Januari 2009, dengan S7 menyatakan bahawa ia sedang mempertimbangkan kemungkinan untuk mengambil pesawat di bawah skema penyewaan. Sehingga November 2008, semua pesawat buatan Soviet milik Syarikat Penerbangan S7 telah meninggalkan armada.

Pada Bulan April 2018, Syarikat Penerbangan S7 memperbaharui minat dalam Sukhoi Superjet dengan merancang untuk membeli sebanyak 25 buah pesawat Sukhoi Superjet 75, dengan pilihan 50 lagi untuk modifikasi baru keluarga Superjet, dan menjadi pelanggan pelancaran. Ini akan menggantikan pesawat siri Embraer 170 yang sudah tua. Syarikat penerbangan itu merancang untuk melakukan penghantaran pesawat ini dari Tahun 2023.  Namun pada Bulan September 2019, diumumkan bahawa projek tersebut telah dibatalkan.

Pada Bulan Oktober 2018, syarikat penerbangan itu membawa Boeing 737 MAX 8 yang pertama dan menjadi pelanggan pelancaran jenis pesawat Rusia.

Armada Bersara
Pada masa yang berlainan, armada S7 Airlines terdiri daripada pesawat berikut:

Keutamaan S7

Kemalangan Dan Insiden
 Pada Tarikh 4 Oktober 2001, Penerbangan 1812 Siberia Airlines, sebuah Pesawat dengan siri Tupolev Tu-154M, dengan Nombor pendaftaran RA-85693, dalam perjalanan dari Tel Aviv ke Novosibirsk terhempas di Laut Hitam di Sochi, selepas terkena peluru berpandu permukaan-ke-udara S-200V dilancarkan sebagai sebahagian daripada latihan Pertahanan Udara Ukraine yang diadakan di Cape Opuk (atau Chuluk) di Crimea. Semua 78 orang di dalam pesawat terbunuh.
 Pada Tarikh 24 Ogos 2004, Penerbangan 1047 Siberia Airlines, sebuah Pesawat dengan siri Tupolev Tu-154B2, dengan Nombor pendaftaran RA-85556, dalam perjalanan dari Moscow ke Sochi meletup dan terhempas akibat pengeboman pengganas berhampiran Rostov-on-Don, Rusia, yang menewaskan (membunuh) semua 46 orang di dalamnya.
 Pada Tarikh 9 Julai 2006, Penerbangan 778 S7 Airlines, sebuah Pesawat dengan siri Airbus A310, yang membawa 193 penumpang dan 10 anak kapal, mengalami kemalangan pendaratan di Lapangan Terbang Antarabangsa Irkutsk di Siberia. Jet tersebut gagal melambat semasa mendarat, menyusuri landasan dan menabrak barikade konkrit; 125 orang mati. 
 Pada Tarikh 2 Disember 2021, Penerbangan 5220 S7 Airlines, sebuah Airbus A321-271N melakukan pendaratan cemas di Lapangan Terbang Irkutsk akibat icing yang teruk yang menyebabkan kebolehkawalan berkurangan. Penerbangan mengalami ayunan padang yang pantas selama 7 minit. Selepas kawalan diperoleh semula, penerbangan dilencongkan ke Irkutsk, di mana kesemua 209 orang di dalam pesawat keluar tanpa kecederaan.

Anak Syarikat
S7 Technics ialah anak syarikat S7, yang terletak di Lapangan Terbang Tolmachevo.

Lihat Juga
 Oneworld

Rujukan

Pautan luar 
 
 Laman web rasmi (Inggeris) (Cina) (Rusia)
 
 
 
 
 
 
 

Oneworld
Syarikat penerbangan di Rusia
Syarikat penerbangan yang ditubuhkan pada 1957